**เลือง ซวน เจื่อง** (เวียดนาม: *Lương Xuân Trường*; เกิด 28 เมษายน 2538) นักฟุตบอลอาชีพชาวเวียดนาม ปัจจุบันเล่นในตำแหน่งกองกลางให้กับไฮฟองและทีมชาติเวียดนาม

ซวน เจื่องเป็นนักเตะเยาวชนของสโมสรฮหว่างอัญซาลาย และได้เลื่อนขึ้นสู่ทีมชุดใหญ่ของสโมสรเมื่อ พ.ศ. 2558 พร้อมกับรับปลอกแขนกัปตันทีม ซึ่งซวน เจื่องได้รับการยกย่องเรื่องวิสัยทัศน์ของเขา การผ่านบอลและทักษะในการปั่นฟรีคิก โดย เลือง ซวน เจื่อง เป็นผู้เล่นชาวเวียดนามคนแรกที่ได้เล่นในเคลีก 1

ชีวิตช่วงต้น
------------

ซวน เจื่องเกิดเมื่อวันที่ 28 เมษายน พ.ศ. 2538 ในครอบครัวที่มีลูก 2 คนซึ่งซวน เจื่องเป็นลูกคนเล็กและมีพี่สาว 1 คน พ่อของเขาซึ่งทำงานในบริษัทพลังงานในท้องถิ่นเป็นอดีตนักฟุตบอลสมัครเล่นในทีมกองทัพ เขาเป็นผู้จัดการทีมฟุตบอลชายของบริษัทพลังงาน โดยซวน เจื่องเริ่มต้นเล่นฟุตบอลเมื่ออายุ 5 ปีได้รับการฝึกโดยพ่อของเขา และเขาได้เป็นตัวแทนของจังหวัดเข้าร่วมแข่งขันในฟุตบอลเยาวชนหลายรายการ

สโมสรอาชีพ
----------

### ฮหว่างอัญซาลาย

ใน พ.ศ. 2550 เมื่อลงเล่นให้กับทีมรุ่นอายุต่ำกว่า 13 ปีให้กับทีมบ้านเกิดทำการแข่งขันในฮานอย ทีมของซวน เจื่องเกิดพักโรงแรมเดียวกับโค้ชทีมเยาวชนของฮหว่างอัญซาลาย ที่กำลังค้นหาเยาวชนเข้าร่วมศูนย์ฝึก ซวน เจื่องตัดสินใจเข้าทดสอบฝีเท้าและได้ตกลงเข้าร่วมทีมศูนย์ฝึกเยาวชน

ในเดือนพฤศจิกายน พ.ศ. 2555 ซวน เจื่องพร้อมกับเหงียน กง เฝื่อง, เหงียน ต๊วน อัญ และเจิ่น หืว ดง เจี่ยว เป็นผู้เล่น 4 คนจากศูนย์ฝึกเยาวชนที่ได้รับเชิญให้ไปร่วมฝึกซ้อมกับทีมรุ่นอายุต่ำกว่า 17 ปีของอาร์เซนอล

#### บุรีรัมย์ ยูไนเต็ด (ยืมตัว)

ในวันที่ 10 กุมภาพันธ์ พ.ศ. 2562 เลือง ซวน เจื่อง ได้ย้ายมาร่วมทีมบุรีรัมย์ ยูไนเต็ด ด้วยสัญญายืมตัวอย่างเป็นทางการ โดยเขาจะสวมเสื้อหมายเลข 21 ต่อมาในวันที่ 17 กุมภาพันธ์ เลืองได้ลงเล่นนัดแรกให้กับสโมสรในเกมกระชับมิตรนัดสุดท้ายก่อนเปิดฤดูกาล นัดที่บุรีรัมย์เปิดบ้านเสมอนครราชสีมา มาสด้า 1–1 ต่อมาในวันที่ 23 กุมภาพันธ์ พ.ศ. 2562 ไทยลีก นัดเปิดฤดูกาล 2562 เลืองประเดิมสนามให้บุรีรัมย์นัดแรกเป็นทางการในนัดที่บุรีรัมย์เปิดบ้านเสมอกับชลบุรี 2-2 ต่อมาในวันที่ 11 พฤษภาคม พ.ศ. 2562 ซวน เจื่อง ทำประตูแรกในลีกในนัดที่บุรีรัมย์เปิดบ้านเอาชนะนครราชสีมาไปได้ 2–0 โดยประตูนี้ได้รับการลงคะแนนให้เป็นประตูยอดเยี่ยมของไทยลีก ประจำเดือนพฤษภาคม 2562

อย่างไรก็ตาม ในวันที่ 26 มิถุนายน พ.ศ. 2562 ซวน เจื่อง ได้ยกเลิกสัญญายืมตัวกับทางสโมสร เนื่องจากไม่ได้รับโอกาสลงสนามเท่าที่ควร

ในวันที่ 19 ธันวาคม พ.ศ. 2562 เลือง ซวน เจื่อง ได้รับรางวัลประตูยอดเยี่ยมแห่งปี (ไทยลีก) ในงานมอบรางวัล FA Thailand Awards 2019 โดยสมาคมฟุตบอลแห่งประเทศไทย โดยประตูที่เขายิงได้นั้น เกิดขึ้นในนัดที่บุรีรัมย์พบกับนครราชสีมา เมื่อวันที่ 11 พฤษภาคม พ.ศ. 2562

ทีมชาติ
-------

ในวันที่ 20 สิงหาคม พ.ศ. 2562 เลือง ซวน เจื่อง มีชื่อติดทีมชาติเวียดนามในการแข่งขันฟุตบอลโลกรอบคัดเลือก นัดที่เวียดนามจะบุกไปเยือนไทย

### การทำประตู

*อ้างอิง*

| ลำดับ | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 6 ตุลาคม พ.ศ. 2559 | สนามกีฬาท้งเญิ้ต นครโฮจิมินห์ เวียดนาม | ธงชาติเกาหลีเหนือ เกาหลีเหนือ | **4**–2 | 5–2 | กระชับมิตร |

เกียรติประวัติ
--------------

### ทีมชาติ

เวียดนาม
* **ฟุตบอลชิงแชมป์แห่งชาติอาเซียน**:

1 !1 **ชนะเลิศ:** 2561
### รางวัลส่วนตัว

* **รองเท้าเงินเวียดนาม**: 2559
* **ประตูยอดเยี่ยม โตโยต้า ไทยลีก**: พฤษภาคม 2562
* **รางวัลประตูยอดเยี่ยมแห่งปี (ไทยลีก)** FA Thailand Awards 2019

อ้างอิง
-------

1. ↑  "บุรีรัมย์เปิดตัว ซวน ตรวง, เตรียมลุย ICEBREAKER ทันที". สืบค้นเมื่อ 10 กุมภาพันธ์ 2562. `{{cite web}}`: ตรวจสอบค่าวันที่ใน: `|accessdate=` (help)
2. ↑  "ไมกาซัดฟรีคิก: บุรีรัมย์อุ่นเจ๊าแมว 1-1 ก่อนเปิดไทยลีก". สืบค้นเมื่อ 17 กุมภาพันธ์ 2019.
3. ↑  "TTL REPLAY: บุรีรัมย์ ยูไนเต็ด 2-2 ชลบุรี เอฟซี". สืบค้นเมื่อ 24 กุมภาพันธ์ 2019.
4. ↑  "บุรีรัมย์ ยูไนเต็ด เชือดนิ่ม นครราชสีมา เอฟซี 2-0 ขยับจี้จ่าฝูงเหลือแต้มเดียว". สืบค้นเมื่อ 11 พฤษภาคม 2019.
5. ↑  "รางวัลประตูยอดเยี่ยมประจำเดือนพฤษภาคมที่ผ่านมา จากการโหวตของแฟนบอล ตกเป็นของ เลือง ซวน เจือง จาก บุรีรัมย์ ยูไนเต็ด". สืบค้นเมื่อ 14 มิถุนายน พ.ศ. 2562. `{{cite web}}`: ตรวจสอบค่าวันที่ใน: `|accessdate=` (help)
6. ↑  ""เลือง"เก็บกระเป๋าออกจากบุรีรัมย์". สืบค้นเมื่อ 26 มิถุนายน พ.ศ. 2562. `{{cite web}}`: ตรวจสอบค่าวันที่ใน: `|accessdate=` (help)
7. ↑  "ประกาศผลรางวัล FA Thailand Awards 2019". คลังข้อมูลเก่าเก็บจากแหล่งเดิมเมื่อ 2019-12-23. สืบค้นเมื่อ 23 ธันวาคม 2562. `{{cite web}}`: ตรวจสอบค่าวันที่ใน: `|accessdate=` (help)
8. ↑  "เวียดนามแบโผ26แข้งคัดบอลโลก". สืบค้นเมื่อ 20 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
9. ↑  "Nguyễn, Quang Hải". National Football Teams. สืบค้นเมื่อ 5 September 2017.

แหล่งข้อมูลอื่น
---------------

* เลือง ซวน เจื่อง ที่ kleague.com
* ข้อมูลของ เลือง ซวน เจื่อง ที่ ซ็อกเกอร์เวย์
* Diary in South Korea